Budapest Főváros XIV. Kerület Zugló Önkormányzata
Polgármestere
Nyilvános ülésen tárgyalandó!

Szám: 123-9/2025.
Napirend száma      .
A Képviselő-testület

2025. január 23. ülésére

Tisztelt Képviselő-testület!

Tárgy: Javaslat a nyári és a téli igazgatási szünet elrendelésére 2025-ben (2025. július 19. és augusztus 3. napja, valamint 2025. december 20. és 2026. január 1. napja között) a Zuglói Polgármesteri Hivatalban
I. Előzmények

A közigazgatási szervek hatékony és zavartalan működésének egyik elengedhetetlen feltétele a közszférában foglalkoztatott munkatársakat megillető szabadság előrelátható ütemezése, és a ki nem adott szabadságok felhalmozódásának az elkerülése.

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 232. § (3) bekezdése, valamint az igazgatási szünetről szóló 2023. évi XXVI. törvény 7. §-a szerint a Képviselő-testület a Kormány ajánlásának a figyelembevételével a rendes szabadság kiadására igazgatási szünetet rendelhet el. Az igazgatási szünet elrendeléséről szóló határozatot a tárgyév márciusának 1. napjáig a helyben szokásos módon közzé kell tenni. Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának a háromötödét.

Az igazgatási szünetről szóló 2023. évi XXVI. törvény 1. § (1) bekezdése szerinti kormányrendelet (a téli igazgatási szünet elrendeléséről szóló 316/2024. (XI. 6.) Korm. rendelet, a továbbiakban: végrehajtási rendelet) 1. §-a szerint a téli igazgatási szünet 2025. december 29. napjától 2026. január 1. napjáig tart. 

A közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012. (III. 7.) Korm. rendelet (a továbbiakban: Korm. rendelet) 13. § (1) bekezdésének a) pontja szerint az igazgatási szünet időtartama nyáron öt egybefüggő naptári hét, amely augusztus 20-át közvetlenül követő vasárnapig tart. 
A Korm. rendelet 13. § (1) bekezdésének b) pontja szerint az igazgatási szünet időszaka télen két egybefüggő naptári hét, amely január 1-jét közvetlenül követő vasárnapig tart. 
II. Vélemények

Az előző évek jól működő gyakorlatára és a hivatal általános közszolgálati működésére tekintettel indokolt a nyári és a téli igazgatási szünetet a Korm. rendelet által biztosított lehetőségnél rövidebb időtartamban meghatározni. A nyári igazgatási szünet erre tekintettel 2025. július 19. és 2025. augusztus 3. napja, a téli igazgatási szünet 2025. december 20. napja és 2026. január 1. napja között elrendelhető.
A nyári igazgatási szünet 10, a téli 5 munkanapot (december 22., 23., 29., 30. és 31.), illetve ezekre kiadandó szabadságot jelent, – ha a Képviselő-testület elrendeli –, amely utóbbi valójában 13 összefüggő naptári nap pihenést tesz lehetővé, ezért tart a javaslat szerint 2025. december 20. napjától 2026. január 1. napjáig, csütörtökig. 2025-ben december 24. napja áthelyezett munkanap (december 13.) keretében kerül ledolgozásra. Mindezekre figyelemmel a 2025. évben elrendelhető igazgatási szünetek időtartamán belüli munkanapokra kiadásra kerülő rendes szabadság mértéke megfelel a Kttv. 232. § (3) bekezdésében foglalt rendelkezésnek.
A munkáltató az igazgatási szünet időszakára figyelemmel határozza meg a szabadságolási terv alapján kiadásra kerülő szabadságot (Korm. rendelet 13. § (3) bekezdés), és az igazgatási szünet alatt a szabadságot úgy adja ki, hogy biztosítsa a zavartalan ügymenetet és feladatellátást, valamint a lakossági ügyfélszolgálattal rendelkező szervek esetében a folyamatos feladatellátást (Korm. rendelet 14. §).
Az igazgatási szünet elrendelése a takarékossági, gazdaságossági szempontokat is figyelembe veszi. Az évek során kialakult gyakorlat alapján megállapítható, hogy a foglalkoztatottak többsége a nyári, valamint a karácsony és újév körüli időszakban tervezi igénybe venni szabadsága nagyobbik részét, így mind a gazdaságosság, mind a Hivatal munkatársai, mind az ügyfelek szempontjából célszerű élni az igazgatási szünet elrendelésének a lehetőségével.

Fentiekre tekintettel javaslatot teszek a Tisztelt Képviselő-testület számára, hogy a Zuglói Polgármesteri Hivatalban 2025. július 19. és augusztus 3. napja közötti időtartamban nyári, 2025. december 20. és 2026. január 1. napja közötti időtartamban téli igazgatási szünetet határozzon meg.

A Hivatal ebben a két időszakban zárva tart, a munkatársak szabadságot vesznek ki, ettől indokolt kérelemre a munkáltatói jogkör gyakorlójának döntése alapján lehet eltérni. 

Jogi Főosztály véleménye: az előterjesztésben közölt adatok, egyéb információk alapján az előterjesztéshez jogi észrevételt nem tesz.
Fentiek alapján kérem a Tisztelt Képviselő-testületet, hogy tárgyalja meg az előterjesztést és fogadja el a határozati javaslatokat.

III. Döntési javaslatok 
1. Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező, a Zuglói Polgármesteri Hivatalban nyári igazgatási szünet elrendeléséről szóló …../2025. (… …) önkormányzati határozati javaslatot.

2. Budapest Főváros XIV. Kerület Zugló Önkormányzata Képviselő-testülete elfogadja az előterjesztés 2. mellékletét képező, a Zuglói Polgármesteri Hivatalban téli igazgatási szünet elrendeléséről szóló …../2025. (… …) önkormányzati határozati javaslatot.

A határozati javaslatok elfogadásához a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései alapján egyszerű szótöbbség szükséges.

Budapest, 2025. január 13.









Rózsa András








             polgármester
Mellékletek:

1. melléklet: Határozati javaslat 
2. melléklet: Határozati javaslat 
Az előterjesztést készítette: 

Pomázi-Kiss Anikó 
Polgármesteri Hivatal 
  Jegyzői Kabinet Humánpolitikai Osztály
   megbízott  humánpolitikai osztályvezető
1. melléklet a 123-   /2025. előterjesztéshez

Budapest Főváros XIV. Kerület Zugló Önkormányzata Képviselő-testülete

..../2025. (… …) önkormányzati határozata

a nyári igazgatási szünet elrendeléséről a Zuglói Polgármesteri Hivatalban

Budapest Főváros XIV. Kerület Zugló Önkormányzata Képviselő-testülete a közszolgálati tisztviselőkről szóló 2011. évi CXCIX. törvény 232. § (3) bekezdése alapján a Budapest Főváros XIV. Kerület Zuglói Polgármesteri Hivatalban 2025. július 19. és augusztus 3. napja között igazgatási szünetet rendel el.
Határidő: 2025. február 28.

Felelős: Rózsa András polgármester (a Humánpolitikai Osztály vezetője útján)

2. melléklet a 123-  /2025. előterjesztéshez

Budapest Főváros XIV. Kerület Zugló Önkormányzata Képviselő-testülete

..../2025. (… …) önkormányzati határozata

a téli igazgatási szünet elrendeléséről a Zuglói Polgármesteri Hivatalban

Budapest Főváros XIV. Kerület Zugló Önkormányzata Képviselő-testülete a közszolgálati tisztviselőkről szóló 2011. évi CXCIX. törvény 232. § (3) bekezdése alapján a Budapest Főváros XIV. Kerület Zuglói Polgármesteri Hivatalban 2025. december 20. és 2026. január 1. napja között igazgatási szünetet rendel el.
Határidő: 2025. február 28.

Felelős: Rózsa András polgármester (a Humánpolitikai Osztály vezetője útján)

